Shqipëri: Zyrtarët, optimistë se zjarret mund të kontrollohen shpejt
Ata thonë se dëmet nuk janë aq të mëdha sa ato të raportuara nga mediat ndonëse një bilanc përfundimtar do të bëhet në ditët e ardhshme
Çdo ditë në mengjes, në zyrën e tij Drejtori i Emergjencave Civile ka në tryezë një përshkrim të detajuar të vatrave të zjarreve, ndërsa gjatë gjithë kohës ai merr informacion nga terreni, koordinon ndihmën që është ofruar nga disa vende dhe është në kontakt me autoritetet më të larta të vendit Situata këto ditë është përmirësuar. Në operacionet për shuarjen e zjarrit ka ndërhyrë sot edhe një avion cisternë, që mund të mbajë deri në 8 ton ujë, i marrë nga qeveria shqiptare me qera nga Ukraina, me një kosto prej disa dhjetra mijë eurosh. Më e vështirë gjendja është aktualisht në Veri. Megjithatë edhe aty situata është e rrezikshme dhe do të mundësojmë kalimin e avionit për të operuar. Avionit cisternë sot pritet t’i bashkohen edhe dy helikopterë. Pavarësisht se përmasat e zjarreve këtë vit kanë qenë si kurrë më parë, zoti Olli shpjegon se dëmet nuk janë aq të mëdha dhe se parqet kombëtare i kanë shpëtuar flakëve. . Zoti Olli thotë se në mjaft raste zjarret janë vënë qëllimisht. Situata e kësaj vere ka nxjerrë në pah nevojën e ndryshimeve jo vetëm në strukturë por edhe në përmirësimin e teknologjisë dhe mjeteve. Zjarret nisën të shfaqen që prej më shumë se dy javësh. Ato arritën kulmin në fillimin e kësaj jave kur edhe temperaturat arritën nivele maksimale, duke u shpërndarë nga Veriu në Jug të vendit. //ii